ટ્રે વોર અને રૂપિયાની નરમાઇને કારણે સેન્સેક્સમાં સપ્તાહમાં બીજી વાર 500થી વધુ પોઇન્ટનો કડાકો બાલાયો હતો. ઇમર્જીંગ માર્કેટની નરમાઈ પણ જવાબદાર બની હતી. સોમવારે આવેલા આંચકામાં લાર્જ કેપ શેરોમાં વધુ ધોવાણ થયું હતું જ્યારે મિડ અને સ્મોલ કેપ શેરોમાં વેચવાલીનો ભાર મર્યાદીત હતો. આને કારણે સ્મોલ કેપ આંકમાં સૌથી ઓછું ધોવાણ જોવાયું હતું. વધુમાં સેક્ટોરલ આંકમાં પણ ઓલરાઉન્ડ વેચવાલીનો અભાવ હતો. રિયલ્ટી અને પાવર ઇન્ડેક્સમાં સુધારો હતો તો આઇટી આંક સ્થિર રહેવામાં સફળ રહ્યો હતો. કેબિનેટે ગત્ સપ્તાહમાં ઇથેનોલના ભાવમાં 25 ટકાનો વધારો કરતાં તેમજ બ્લેન્ડિંગ વધુ સરળ બનાવતા સુગર શેરોમાં સતત બીજા દિવસે રેકોર્ડ બ્રેક તેજી જોવા મળી હતી. લિસ્ટેડ 20 શેરોના ભાવ ઉપલી સર્કિટે બંધ રહ્યા હતા. છેલ્લા બે દિવસમાં આ સેગમેન્ટના શેરોમાં 40 ટકા સુધીનો ઊછાળો નોંધાયો હતો. સરકાર દ્વારા લેવામાં આવેલા પગલાંની કોઈ અસર ટ્રેન્ડ પર જોવાઈ નહોતી.